弗过，到江户时代中期之后，天皇个地位立在武士当中得到倒转。迭段辰光，东亚大陆流行个程朱理学传播到日本（号称朱子学),提倡华夷之辨搭尊王攘夷，这些思路，成为江户时代武士学习当中个流行内容。朱舜水个学生水户黄门编撰个《大日本史》就是拿天皇作为正统，历朝历代个武士将军作为反乱人物进行评论个。个能，到19世纪黑船来袭之前，天皇虽然手浪还是嘸实际权力，弗过立在口碑层面，已经形成对江户幕府个隐形压力，这也导致江户幕府立在幕末对天皇个妥协搭退让。